**Grŵp Cydweithredu Cymorth Tai Rhanbarthol (RHSCG)**

**Gwent**

**Cylch Gorchwyl 2022-23**

**Prif nod** y Grŵp hwn yw rhoi dull i awdurdodau lleol gydweithredu er mwyn gwella darpariaeth gwasanaethau a ariannir gan y Grant Cymorth Tai. Er mai Awdurdodau unigol sy’n gyfrifol am ddarparu’r Grant yn eu hardal, bydd yr RHSCG yn gyfle gwirioneddol i gyflawni amcanion strategol, cysylltu gyda swyddogaethau cyhoeddus eraill a dysgu gan ei gilydd. Cafodd ei strwythur ei adeiladu ar gyfrifoldeb awdurdodau lleol unigol a phartneriaid i asesu anghenion, cynllunio’n strategol a chynnig gwasanaethau sy’n gwella iechyd a llesiant y bobl drwy atal digartrefedd, gostwng y galw ar wasanaethau cyhoeddus eraill tebyg i iechyd a gwasanaethau cymdeithasol a meithrin galluedd aelwydydd.

**Cyfrifoldebau Allweddol**

Er y caiff rheolaeth ddemocrataidd yr Awdurdodau unigol ei gydnabod, dylai gweithio rhanbarthol roi fforwm i awdurdodau lleol gyflenwi’r pethau hynny sydd orau drwy gael eu gwneud yn rhanbarthol. Gellir diffinio y rhain fel:

* Datblygu gwasanaethau arbenigol[[1]](#footnote-1) nad oes màs critigol ar eu cyfer yn lleol
* Datblygu gwasanaethau rhanbarthol/traws-ranbarthol lle mae arbedion maint yn cyfiawnhau hynny
* Cyflenwi gwelliannau i’w cyflawni drwy gydweithredu
* Cydweithredu gyda gwasanaethau cyhoeddus eraill

**Gosod y Datganiad Rhanbarthol**

Bydd y RHSCG yn cyflwyno datganiad rhanbarthol blynyddol i Lywodraeth Cymru erbyn diwedd mis Ebrill bob blwyddyn yn nodi’r cydweithredu a sicrhawyd a’r cyfleoedd a’r heriau rhanbarthol fydd yn flaenoriaethau i’r grŵp drwy’r flwyddyn nesaf.

Datblygir cynllun gwaith RHSCG i symud ymlaen â’r blaenoriaethau a amlygir yn y Datganiad Rhanbarthol, gan alluogi cynnydd monitro a mesur cynnydd ar y blaenoriaethau a nodir yn y Datganiad Rhanbarthol.

Bydd y Grŵp, drwy Gadeirydd ac Is-gadeirydd RHSCG, yn cyflwyno’r datganiad rhanbarthol blynyddol i Bartneriaeth Tai Strategol Bwrdd Partneriaeth Ranbarthol Gwent i sicrhau ei fod yn alinio gyda blaenoriaethau iechyd a llesiant rhanbarthol. Bydd y Grŵp hefyd yn rhannu’r datganiad rhanbarthol blynyddol gyda phartneriaid rhanbarthol allweddol tebyg i 5 Bwrdd Gwasanaethau Cyhoeddus Gwent, Bwrdd cynllunio Ardal Camddefnyddio Sylweddau Gwent, Bwrdd Partneriaeth VAWDASV Gwent a phartneriaid eraill i lywio gweithgareddau comisiynu ehangach yn y rhanbarth.

**Strwythur**

Mae’r Grŵp hwn yn eiddo’r Awdurdodau Lleol ac yn atebol iddynt ar y cyd. Mae’r Grŵp hefyd yn fforwm lle gall Awdurdodau weithredu eu cynhwysedd, tryloywder ac atebolrwydd sy’n ddisgwyliadau ysbryd yn ogystal â llythyren y Grant Cymorth Tai.

Nid yw awdurdodau unigol yn atebol i RHSCG. Fodd bynnag, disgwylir i awdurdodau ddangos sut maent wedi ymgysylltu gyda’r RHSCG a sut mae eu cynlluniau eu hunain yn adlewyrchu dulliau cydweithredu gydag awdurdodau eraill a gyda phartneriaid gwasanaethau cyhoeddus.

Mae cynrychiolwyr Awdurdodau Lleol yn gyfrifol am roi diweddariad i RHSCG am Rhentu Doeth Cymru ac i roi adborth ar faterion perthnasol i’r rhai sy’n goruchwylio cyflwyno Rhenti Doeth Cymru o fewn pob Awdurdod Lleol.

Bydd yn datblygu cysylltiadau gyda’r Bwrdd Partneriaeth Rhanbarthol yng Ngwent drwy’r cynrychiolwyr tai ar y Bwrdd lle gellir cynnal sgyrsiau strategol ac ehangach rhwng Tai, Iechyd a Gofal Cymdeithasol.

Nid yw cyllidebau’r Grŵp a’r Grant Cymorth Tai yn atebol i Fyrddau Partneriaeth Rhanbarthol. Ond disgwylir i’r RHSCG ymchwilio cyfleoedd i lunio gwariant y Grant i gefnogi cyflenwi deilliannau Iechyd a Gofal Cymdeithasol yn ogystal â hwyluso sgyrsiau i wella deilliannau tai, er enghraifft drwy ostwng cysgu ar y stryd drwy wella mynediad i wasanaethau Iechyd Meddwl a Chamddefnyddio Sylweddau.

Bydd Cadeirydd ac Is-gadeirydd y RHSCG yn mynychu’r Bartneriaeth Tai Strategol yn ffurfiol i gynrychioli’r Grant Cymorth Tai. Bydd y RHSCG yn gweithio’n agos gyda Phartneriaeth Tai Strategol y Bwrdd Partneriaeth Rhanbarthol i sicrhau fod ganddynt ddealltwriaeth dda o heriau Cymorth Tai a’r cyfleoedd ar gyfer cydweithio. Yn ôl am hyn gall cynrychiolwyr o’r Bartneriaeth Tai Strategol ddod â safbwyntiau Iechyd a Gofal Cymdeithasol i’r RHSCG. Caiff y trefniant hwn ei adolygu’n flynyddol i fedru ymateb i newidiadau yn y Bwrdd Partneriaeth Rhanbarthol a deinameg gweithio rhanbarthol.

**Aelodaeth**

Disgwylir y gall sylwadau gan bartneriaid fod yn hyblyg i ganiatáu cyfleoedd ar gyfer trafodaethau gyda ffocws a dod ag arbenigedd i mewn. Mae strwythur y grŵp hwn yn hyblyg o leiaf yn ystod y flwyddyn bontio gyntaf ac i ymateb i bwysau COVID-19.

Disgwylir y bydd aelodau yn cyflwyno neu’n enwebu cynrychiolwyr os na allant fynychu.

|  |  |  |
| --- | --- | --- |
| Awdurdodau Lleol - cynrychiolwyr Swyddogion Arweiniol Strategol | Blaenau Gwent | Michelle Church (Gwasanaethau Cymdeithasol) |
| Caerffili | Viv Daye (Gwasanaethau Cymdeithasol) |
| Casnewydd | GWAG (Gwasanaethau Cymdeithasol) |
| Sir Fynwy | Sharran Lloyd (Gwasanaethau Cymdeithasol) |
| Torfaen | Rachael Lewis (Tai) |
| Awdurdodau Lleol – Swyddogion Arweiniol Grant Cymorth Tai | Blaenau Gwent | Claire Davies |
| Caerffili | Shelly Jones |
| Casnewydd | Nigel Stannard |
| Sir Fynwy | Lyn Webber |
| Torfaen | Sophie Slade |
| Arweinydd Cell Cydlynu Digartrefedd Awdurdodau Lleol | Blaenau Gwent | Mark Congreve |
| Caerffili | Kerry Denman |
| Casnewydd | Natalie Thompson |
| Sir Fynwy | Jane Oates |
| Torfaen | Sheryl Thomas |
| Partneriaid Rhanbarthol | Cynrychiolwyr Tai Strategol y Bwrdd Partneriaeth Rhanbarthol | Simon Rose  Sam Lewis |
| Byrddau Gwasanaethau Cyhoeddus | Sharran Lloyd |
| Bwrdd Cynllunio Ardal Camddefnyddio Sylweddau | Lisa Meredith |
| Cynrychiolydd Bwrdd Partneriaeth Rhanbarthol VAWDASV | Babs Walsh |
| Iechyd Meddwl Bwrdd Iechyd Prifysgol Aneurin Bevan  Iechyd Cyhoeddus | Joanne Lewis-Jones |
| Cynrychiolydd Gwasanaeth Prawf | Guy Browett |
| Heddlu Gwent | Leigh McFarlane |
| Swyddfa’r Comisiynydd Heddlu a Throseddu | Sam Slater |
| Tai Pawb | Rob Milligan |
| Tîm Troseddu Ieuenctid | Geraint Spacey |
| Cynrychiolydd Grant Plant a Chymunedau | Lyn Webber |
| Trydydd Sector | Darparwyr cymorth  Landlordiaid Tai Cymdeithasol | *Tymor Byr:* Sam Lewis  *Tymor Hir:* Kath Deakin  *Cynrychiolydd Darparydd Cymorth: Gwag*  *Cynrychiolydd Landlordiaid: Mark Doubler*  *Cynrychiolydd Landlordiaid: Gwag*  *Dirprwy Gynrychiolydd Landlordiaid: Gwag* |
| Sector Preifat | Cynrychiolydd y Sector Rhent Preifat | Gillian Owens  Dirprwy: Tim Thomas |
| Partneriaid Eraill | Defnyddiwr Gwasanaeth | Grwpiau/fforymau penodol i gael eu trefnu |
|  |  |
|  |  |

Disgwylir i aelodau unigol y RHSCG gyfathrebu gyda’u hetholaeth eu hunain, h.y. aelodau awdurdodau lleol, darparwyr eraill ac yn y blaen.

Gall y RHSCG sefydlu grwpiau gorchwyl a gorffen fel sydd angen.

**Cyfarfodydd**

I fedru ymateb i’r anghenion a’r materion sy’n dod i’r amlwg mewn cymorth tai yn ystod y pandemig cyfredol, bydd y Grŵp yn cwrdd yn rhithiol drwy **MS Teams** ar sail hyblyg. Unwaith y’i sefydlir, bydd y RHSCG yn parhau i gwrdd yn rhithiol o leiaf unwaith bob chwarter. Gellir galw cyfarfodydd wyneb i wyneb yn y dyfodol ar gyfer cynllunio gweithgareddau lle mae angen sesiynau grŵp a thrafodaethau rhyngweithiol; caiff hyn ei benderfynu drwy gyfyngiadau gwaith COVID-19.

**Mynychu**

Disgwylir i gynrychiolwyr fynychu o leiaf 75% o gyfarfodydd. Os methant wneud hynny, gofynnir i’r asiantaeth a’u henwebodd anfon cynrychiolydd arall.

**Gwasanaethau ac adnoddau**

Caiff y RHSCG ei gefnogi a’i weinyddu gan y Cydlynydd Datblygu Rhanbarthol. Caiff gweithgaredd dydd i ddydd y Cydlynydd yng nghyswllt rhaglen waith y RHSCG ei gyfeirio gan y RHSCG drwy’r Cadeirydd.

**Agenda**

Dylai’r agenda safonol ar gyfer cyfarfodydd gynnwys:

* Diweddariad ar y Bwrdd Partneriaeth Rhanbarthol gan Gynrychiolwyr Tai/Cadeirydd RHSCG
* Materion sy’n dod i’r amlwg a diweddariadau gan Arweinwyr Grant Cymorth Tai ac Arweinwyr Cell Cydlynu
* Diweddariadau gan y Cydlynydd Datblygu Rhanbarthol
* Diweddariadau ar gyfarfodydd partneriaeth
* Diweddariadau gan asiantaethau partner
* Cynnydd ar gynllun gwaith RHSCG
* Negeseuon allweddol o’r cyfarfod

**Ymddygiad RHSCG**

Disgwylir i aelodau’r RHSCG bob amser weithio yn ôl [Egwyddorion Nolan](https://gov.wales/atisn13622)

Mae’r RHSCG yn grŵp cydweithredol a ph’un ai ar y cyd neu drwy ei aelodau unigol, ni all:

* Fynd i wariant, h.y. costau teithio
* Ymrwymo i gytundebau neu gontractau;
* Gwneud penderfyniadau neu honni cymryd unrhyw gam gweithredu ar ran y Gweinidog neu Lywodraeth Cymru neu unrhyw gorff arall; neu
* Gwneud unrhyw ddatganiad neu ymwneud ag unrhyw sylw yn y wasg a’r cyfryngau heb ganiatâd ysgrifenedig swyddog penodol o Lywodraeth Cymru

Mae aelodau’r Grŵp yn cytuno i:

* Gyfrannu amser, arbenigedd a brwdfrydedd i sicrhau bod y RHSCG yn gweithredu’n effeithlon.
* Mynychu o leiaf 75% o gyfarfodydd RHSCG.
* Cyfrannu mewn modd agored ac onest.
* Adnabod, parchu a defnyddio cyfraniad pob aelod.
* Sicrhau egwyddorion cydraddoldeb ac amrywiaeth sy’n sylfaen i waith y Grŵp.
* Hyrwyddo gwaith y RHSCG mewn modd cadarnhaol a chodi proffil y Grant Cymorth Tai.
* Cytuno ar y cyd ar gyfeiriad teithio y RHSCG.
* Hwyluso cyfleoedd ar gyfer trafodaeth/dadl yn eu sefydliad/rhwydwaith eu hunain a sicrhau cyfathrebu dwy-ffordd effeithlon.
* Ceisio dylanwadu ar alinio adnoddau eraill i waith y Grant Cymorth Tai, lle mae hyn yn briodol.
* Bod yn atebol am eu gweithredoedd a’u penderfyniadau.
* Cadw cyfrinachedd.
* Gwneud argymhellion yn seiliedig ar haeddiant ac er budd y Grant Cymorth Tai.
* Cydymffurfio gyda’r ‘Polisi Gwrthdaro Buddiant’.
* Paratoi’n briodol ar gyfer cyfarfodydd RHSCG.

**Cyfrifoldebau’r Cadeirydd**

Bydd gan Gadeirydd y RHSCG ddyletswyddau a chyfrifoldebau. Dylai’r Cadeirydd bob amser gofio eu bod yn gweithredu ar ran y RHSCG a’r Grant Cymorth Tai ac nid yn ynysig.

Dyletswyddau hanfodol y Cadeirydd yw:

* Datblygu perthynas gref a chadarnhaol rhwng y RHSCG a’r Byrddau Partneriaeth Rhanbarthol, yn ogystal â Byrddau Gwasanaethau Cyhoeddus
* Sefydlu perthynas adeiladol gyda, a rhoi cefnogaeth i’r Cydlynydd Datblygu Rhanbarthol.
* Argymell y blaenoriaethau datblygu rhanbarthol mewn partneriaeth gyda’r RHSCG a’r Cydlynydd Datblygu Rhanbarthol
* Sicrhau y caiff busnes y RHSCG ei gynnal yn effeithiol.
* Sicrhau bod y RHSCG yn gweithredu yn unol â chanllawiau’r Grant Cymorth Tai.
* Sicrhau y caiff holl aelodau’r RHSCG y cyfle i fynegi eu barn cyn y gwneir argymhelliad pwysig.
* Sicrhau y caiff unrhyw wrthdaro diddordeb ar y RHSCG ei drin yn gywir.

**Gwrthdaro Buddiannau**

Ar ddechrau pob cyfarfod bydd y Cadeirydd yn canfod os oes unrhyw wrthdaro buddiannau a sut y dylid ei drin. Er eglurdeb, bydd yn ddyletswydd ar aelodau unigol o’r RHSCG, yn cynnwys y Cadeirydd a rhanddeiliaid h.y. landlordiaid ac ymwelwyr a chyflwynwyr i adrodd unrhyw wrthdaro buddiant.

Wrth ddynodi anghenion arbenigol neu ranbarthol, rôl yr aelodau darparu yw peidio cynrychioli’r buddiant hwnnw, er enghraifft drwy roi gwybodaeth ar yr effaith ar ddarparwyr gwahanol fodelau caffael.

Caiff y canllawiau gwrthdaro buddiant ei adolygu fel rhan o’r adolygiad blynyddol o Gylch Gorchwyl RHSCG a threfniadau gweithio rhanbarthol yn gyffredinol.

**Rheoli Gwrthdaro**

Lle mae anghytundeb rhwng yr RHSCG ac un o’r awdurdodau lleol sy’n rhan o’r Grŵp, defnyddir y prosesau dilynol:

1. Bydd y Cadeirydd yn ymgeisio i hwyluso datrysiad.
2. Bydd y Cadeirydd yn gofyn am gymorth gan y Cynghorydd Datblygu Rhanbarthol a swyddogion Llywodraeth Cymru i gwrdd yn anffurfiol gyda’r awdurdodau lleol a chytuno ar ffordd ymlaen.

1. Yn y cyd-destun hwn mae gwasanaethau arbenigol yn golygu unrhyw wasanaeth ar gyfer grŵp defnyddwyr gwasanaeth a gaiff ei ddiffinio’n gul [↑](#footnote-ref-1)